Den Vest-Sjællandske Avis, 1836-12-10
Fra St. Petersborg skrives, at til ethvert Orlogskib er anviist et Regiment, eller en saakaldet Eqvipage, som bestaar af 1100 Mand Officere og Gemene. En saadan Eqvipage bemander ikke blot Orlogskibet, men ogsaa de dertil hørende mindre Skibe efter følgende Regel: Til en Tredækker hører en Korvette; til et Skib paa 84 Kanoner to Brigger og til et paa 74 Kanoner en Fregat. Paa denne Maade beløber Mandskabet paa den Russiske Flaade si til 30,800 paa Østersøen og 19 899 Mand paa det sorte Hav (dette giver et Antal af 46 Orlogsskibe, 27 paa hiint og 19 paa dette) tilsammen 50,600 Mand. Flaadens Divisioner adskille sig ved det blaa, hvide og røde Flag; men Farven viser der den kommanderende Admirals Flag som paa den Engelske Flaade. Officeerkorpset rekruteres af to Kadetskoler; den ene er i St. Petersborg og bestaaer af 600 Elever, hvoraf Officerene til Orlogsmarinen tages, den anden bestaar af 2 til 500 Elever, hvorfra Styrmændene udgaae. Alle disse Kadetter gaae hvert Aar til Søes med Flaaden. Marinen i Østersøen koster aarlig 23 Millioner Rubler, den i det sorte Hav 16 Millioner; tilsammen 39 Mill. Henseende til Skibenes Bygning, have Russerne efterlignet forskiellige Nationers Bygningsmaade, saaledes Englændernes, de Franskes og Amerikanernes, og de vide hurtigt at giøre en Anvendelse af enhver nye Opfindelse i andre Lande. Neppe to af deres Skibe ligne hinanden; de fleste af deres Bygmestere have uddannet sig paa Engelske VærfterTil Orlogskibet Russia, paa 120 Kanoner, som nu er under Arbeide, bliver brugt det bedste Russiske Egetømmer, og det vil kunne vare i 12 til 15 Aar; thi eller ere de fleste Russiske Skibe kun brugbare i 9-10 Aar (dette gielder dog nok kun om Skibene i det sorte Hav, som lide meget af Søeorme, og om dem som bygges af Fyrretømmer i Astrachan. Den store Messe i Nischnei Nowgorod var i Aar af megen Vigtighed for Rusland, baade fordi Keiseren beærede den med sin Nærværelse og fordi der blev gjort paa den det første Anlæg til et stort Foretagende, til et Asiatisk Handels=Kompagnie, som skal udstrække sine Operationer fra Orenburg og Tiflis til Indien. Det vil formodentlig fortrænge de Europæiske Nationer fra de Asiatiske Handelspladser, som maae passere over Havet. - NischneiNowgorod bliver fortræffeligt bygget; det Bierg hvorpaa Staden ligger, erholder et behageligere Udseende. Paa dens gamle, historisk mærkværdige Krem, hvorfra der er en viid Udsigt over de sammenløbende Floder Wolga og Orla, bliver et Palads opført for General Gouverneuren, og paa Markedspladsen et Theater, foruden Magaziner, hvilke hidindtil stode paa Steder hvor de vare meget udsatte for Jldebrand. - Den Kasanske Guds Moders Kathedrale har erholdet paa Regieringens Befaling en Altervæg af bart Sølv. Den enorme Masse Sølv, som bliver dertil forbrugt, er en Foræring af den Donske Kosakarmee. Fire Søiler, som skulle udsmykke den, blive forfærdigede af ægte Siberisk Jaspis; Arbeidslønnen hertil koster alene 60,000 Rubler. Sølvbeklædningen af Altervæggen med Døren til det Allerhelligste udgiør en Masse af 88 Pud og 36 Pund. Dette pragtfulde Konstværk som opvækker en almindelig Beundring, er for nyelig blevet indviet. Helgenbillederne dertil ere malede af de Russiske Malere Brulow og Sosonow.